Bulvardoj de Marŝaloj

La Bulvardoj de Marŝaloj () rilatas al kontinua aro da grandaj bulvardoj kiuj ĉirkaŭas Parizon preskaŭ ĉe la rando de la ĉefurbo laŭlonge de  kilometroj. Ilia nomo devenas de la fakto ke kiam ili estis kreitaj, ili estis nomitaj laŭ Marŝaloj de la Unua franca Imperio.

 Historio 
La bulvardoj de Marŝaloj okupas la terenon de la malnova armea koridoro (en la franca, nomita rue Militaire) kiu kuris paralele al la muro kaj defendaj bastionoj de Thiers, konstruitaj en 1840. La vastiĝo de Parizo en 1860 per la aneksado de najbaraj municipoj etendis la ĉefurbon ĝuste ĝis tiuj muroj, kiuj per sia granda glaciso markis profundan rompon en la urba kontinueco. En la 1920-aj jaroj, la malkonstruo de tiu ĉi milita infrastrukturo ebligis krei serion da bulvardoj, kiuj ĉirkaŭis la urbon, same kiel la detruo de la muro de Ludoviko la 13-a estigis fine de la 17-a jarcento la Grandajn Bulvardojn () de la dekstra bordo de Sejno.

 Urba medio 
La bulvardoj de Marŝaloj formas praktike kontinuan koridoron kiu ĉirkaŭas la ĉefurbon Parizo. Ĝi kuras paralele al la interna flanko de la Periferia Bulvardo de Parizo () je meza distanco de 150 metroj. Tamen, la bulvardoj de Marŝaloj ne prezentas karakterizaĵojn de rapida vojo, sed prefere de urba vojo: ili havas interkruciĝojn sur la sama nivelo (krom kelkaj subpasejoj ĉe iuj interkruciĝoj) kaj la maksimuma rapideco estas .

La bulvardoj de Marŝaloj interligas la diversajn pordegojn de Parizo inter si kaj ankaŭ, en la sudo, oriento kaj nordo de la ĉefurbo, ili kuras paralele al la fermita fervojo Petite Ceinture, kvankam je distanco de ĝis  en la areo de Menilmontant. La spaco inter la bulvardoj de Marŝaloj kaj la Periferia Bulvardo, kiu okupas la malnovan glacison de la muro de Thiers, formas bandon urbanisme malsaman de la cetero de la ĉefurbo. En ĝi, estis konstruita signifa nombro da blokoj de  laŭ reduktitaj prezoj kun siaj karakterizaj ruĝaj brikoj, edukaj kaj sportaj instalaĵoj, same kiel kelkaj verdaj areoj kiel la Cité internationale universitaire de Paris.

 Vojplanado 
La bulvardoj de Marŝaloj havas lenojn rezervitajn al busoj same kiel biciklovojojn sur la trotuaroj.

La tramvojo T3 de la tramtransporto en Parizo etendiĝas laŭ la suda arko de la bulvardoj de Marŝaloj, de Pont du Garigliano ĝis . Tial ĝi ankaŭ ricevis la kromnomon de "Tramvojo de Marŝaloj Suda" ( aŭ TMS). Fine de 2012 ekfunkciis la plilongigoj de  al  kaj de Porte de Vincennes al  (jam kiel linio T3b). La projekto estas kompletigi la parizan tramringon laŭ la bulvardoj en la venontaj jaroj.

 Listo de bulvardoj 

 Vidu ankaŭ 

 Marŝalo de Francio
 Fervojo Petite Ceinture
 Tramtransporto en Parizo T3a
 Tramtransporto en Parizo T3b
 Buso PC

 Fonto